[{"text_idx": "#000000", "text": "TEJO-Trejnista Renkontig\u0302o okazis en Bjalistoko"}, {"text_idx": "#000001", "text": "La 12an de decembro 2021 okazis en Bjalistoko TEJO-Trejnista Renkontig\u0302o. \u201cEstis ric\u0302a tago\u201d, \u2013 rakontas la Vicprezidanto de TEJO Ine\u0300s Kahin, kiu gvidis kaj kunordigis la tagon, helpe de la komisiito pri Aktivula Trejnado David Rui\u0301z i Sa\u0301nchez. \u2013 \u201cLa trejnistoj estis tre entuziasmaj. Ni parolis pri la projektoj en kiuj estas nun TEJO, kaj ni cerbumis pri eblaj novaj projektoj, inkluzive TnT \u2013 Trejnado por Novaj Trejnistoj, kiun mi tre s\u0302atus okazigi.\u201d\nDum la tago, la TEJO-volontulo Manu Guaroa oficiale ig\u0302is TEJO-trejnisto. Manu jam estas trejnisto ekster Esperantujo, kaj dum la evento li trejnis esperante antau\u0306 spertaj TEJO-trejnistoj, kiuj favore pritaksis lian trejnadon pri politika pledo. Adone, okazis trejnado de KuboF Hromoslav, kiu sinproponis por prezenti \u201cKiel organizi vian scion, por nenion forgesi kaj rapide retrovi\u201d."}]